Digital+offentlighet

Jeg har oversatt hovedpunktene fra manifestet til den spanske bloggeren Juan Freire:
 * 1) Bryt med elitenes lukkede koder og med alle former for fundamentalisme. Vær åpen for samtaler og for ideer som går på kryss og tvers.
 * 2) Vær nysgjerrig. Unngå ideer som blir overlevert uten kritikk. Bruk de data du kjenner til å stille spørsmål. Kombiner informasjon på nye måter for å se virkeligheten fra andre vinkler.
 * 3) Internett gir oss et virtuelt rom med frihet og autonomi, Det er ikke underlagt autoritetene i den fysiske verden. Men denne uavhengigheten er alltid prekær. Den kan når som helst opphøre og må stadig oppfinnes på ny. Derfor: utnytt din uavhengighet mens den er til stede.
 * 4) Skriv om dine ønsker, om ditt eget liv og om verden rundt deg. Alt er nyttig, og ingenting kan hindre at det du skriver finnes på nettet. Bare de som blir interessert – gitt at slike hypotetiske personer faktisk finnes, vil lese det.
 * 5) Lær nye språk. Bli kjent med mennesker og ideer som ligger fjernt fra ditt geografiske og kulturelle miljø. Tegn nye kart basert på dine oppdagelser. Del dem med dine naboer.
 * 6) Ta med deg prinsippene og din intellektuelle virksomhet //fra// nettet og inn i ditt fysiske liv. Bli en “borger som hacker”. Men ta dine forholdsregler: i den virkelige verden finnes det større og mektigere krefter som kan stoppe deg.
 * 7) Benytt deg av anonymitet hvis du tror det er nødvendig for å unngå juridiske og sosiale sanksjoner. Ta vare på og profiler din virtuelle identitet, selv om den ikke har et synlig bånd til ditt “virkelige” liv. Vær ærlig mot deg selv og definer din egen handlingsetikk.
 * 8) Samarbeid med nettet. Men opptre ikke som et fast og forutsigbart element. Det er kombinasjonen – av motet til hver enkelt og styrken til de mange – som gir deg og andre makt. Bygg tette relasjoner med resten av nettet, men behold din frihet til å handle.
 * 9) Lag forbindelser, lag forbindelser, lag forbindelser (Enlaza, enlaza, enlaza)
 * 10) Vær forsiktig med å drive markedsføring eller plassere reklame i bloggen for å tjene penger. Hvis du kan unngå det. Valgene er holdbare hvis det gjøres åpent og ærlig. Det viktige er ikke hva du gjør, men hvordan du gjør det.
 * 11) Og framfor alt: ta ikke det jeg har sagt alt for alvorlig

Kilde (på spansk)
 * [|For borgere som hacker: En uavhengighetserklæring fra blogosfæren:]

//Plinius//
 * [|P 129/07: Når borgerne hacker]